Vyf beseer toe pakkie in huis ontplofDie pakkie het Vrydagmiddag 19 Mei 2017 by die huis in Stephen Dlaminiweg in Essenwood, Durban ontplof (Foto: Rescue Care) Vyf persone het Vrydag ernstige beserings opgedoen toe ŉ pakkie, wat by ŉ huis in Essenwood, Durban afgelaai is, ontplof het. Garrith Jamieson, woordvoerder van Rescue Care, het gesê die pakkie het in die sitkamer van die huis in Stephen Dlaminiweg ontplof toe die inwoners die pakkie wou oopmaak. Kapt. Poobalan Naidoo van Berea-polisie het gesê die pakkie is vanmiddag by die perseel afgelaai en een persoon het die pakkie oopgemaak. “Die pakkie het ontplof. Daar was vyf persone teenwoordig. Die polisie is op die toneel,” het hy gesê. Jamieson het gesê die vyf persone is na ŉ nabygeleë hospitaal geneem vir verdere behandeling. “Die bom-eenheid en polisie is op die toneel en stel verder ondersoek in.”